ОТЧЕТЕН ДОКЛАД ЗА ДЕЙНОСТТА ПРИ

НЧ”КАНЕВ-ПРОБУДА1924” С. ГОРНО АБЛАНОВО ЗА 2023 ГОД.

Народно читалище”Канев-Пробуда1924” винаги е работило и винаги ще работи за запазването на традициите , бита и културата за населението в село Горно Абланово. Тук в читалището дори най-малките деца откриват вълшебния свят на книгата за пръв път и се заражда в тях любов към книгите. Тук винаги ще се пази родовата памет, тук са корените , тук е бита и традицията, цялата красота и достойнство на с. Горно Абланово. Въпреки трудните времена вярата и надеждата че ще можем да популяризираме местния фолклор и бит, да правим по красиви делниците и празниците, не ни напуска.

Както всяка година и през изминалата 2023г.отпразнувахме Бабин ден. Този празник винаги е намирал място и в съвременния ни живот. На този ден, изказваме благодарността си към тези които помагат за идването на новия живот. С общоселско тържество смях веселие и музика отбелязахме празника.

На 14 февруари група самодейци участвахме в празника като поздравихме старият цар с издаването на царстването и новият с приемането му и пресъздадохме легендата за „Трифон Зарезан.“ Зарезан е празник на веселието и надежда за плодородие. Отбелязахме 150 години от смъртта на Апостола на свободата Васил Левски с подреждане на витрина във входа на читалищната сграда.

Първи март е ден на самодейците който отбелязахме с весело тържество.

Не забравихме и децата от детската градина в селото. Баба Марта донесе мартеници от самодейците и ги подари на децата. Госпожата им беше подготвила материали с които да могат да направят сами мартенички. В правенето на мартенички с децата ние също се включихме и беше много забавно.

Осми март също бе отбелязан с весело, общоселско тържество, както и с витрина посветена на празника.

Заедно с кметство с. Горно Абланово отбелязахме и националния празник на България трети март. Поднесохме венци пред паметника на загиналите във войните жители на с. Горно Абланово, представихме и рецитал за празника .

Отбелязахме с подреждането на витрини и други празници като Великден, ден на Славянската писменост и култура, денят на Съединението, 102 години от смъртта на Иван Вазов и 115 години от Независимостта на България и др.

Децата и през лятото не бяха забравени от нас. Денят на детето и последният учебен ден на децата в детската градина беше отпразнуван с песнички стихотворения танци . На децата подарихме от Читалището лакомства, учебни пособия за всички и индивидуално подаръче за всяко дете което ще е в 1ви клас през годината.

Втори юни също бе отбелязан с рецитал, поднасяне на венци на паметниците, заря, празника организираха съвместно НЧ “Канев –Пробуда 1924“ и Кметството с. Горно Абланово.

През изминалата година кандидатствахме по два проекта за субсидирана бройка и проект по програма „Българските библиотеки – съвременни центрове за четене и информираност” 2023г. Бяхме одобрени и получихме 79 нови книги на стойност 1205,06лв.

Вторият проект за отпускане на доп. субсидирана бройка не беше одобрен.

Читалищната библиотека , винаги е била един от приоритетите на читалищното ръководство. Библиотечния фонд на читалището за 2023г. е 9446 библиотечни единици. Стари и износени книги отчисляваме.

В началото на месец октомври бе направен и поставен пред Читалището бюст-паметник на г-н Игнат Канев почетен член на читалището и дарител. Той беше открит от г-жа Димитрина Канев и нейните дъщери на празника на селото „Фолклорна китка за Игнат Канев“ с водосвет а след това народните певици Калина и Невена се погрижиха за доброто настроение на населението.

В деня на Народните будители подредихме витрина с национални възрожденци и герои.

През годината самодейците имаха няколко участия във фестивали. Участвахме във фестивал в с. Батишница където получихме плакет. В с. Дъскот за нашето участие получихме 3 златни медала. В Новград бяхме удостоени с 3 плакета. За участието ни във фестивала на с. Жълтеш получихме 2 бронзови медала един за певческата група и един за автентична носия. В с. Босилковци за нашето участие получихме плакет. В Златни пясъци за нашето участие получихме два златни плакета. В с Чилнов получихме плакет и индивидуални подаръчета за членовете на групите. В гр. Борово бяхме удостоени с бронзов медал и последното ни участие за годината в с. Ценово бяхме удостоени с плакет, златен и сребърен медал. . Отново посрещнахме дядо Коледа с децата в детската градина където дядо Коледа, Снежанка и джуджето раздадоха подаръци и лакомства на децата.

Новата година отпразнувахме и с общоселско тържество с музика, песни, скечове и томбола раздадена от дядо Коледа, Снежанка и няколко джуджета.

Членския внос за 2023г.са си платили 29 човека. Членски внос за годината може да се плаща още щом влезе текущата както и през цялата година той е само 5лв. За годината имаме събрани 165,00 лв. от членски внос.

Приходите в бюджета на читалището за 2023г. са 25376,20 лв. от които 14498,00 лв. от МК 1000,00 доп. субсидия от Борово и 9878,20 лв. собствени приходи.

Разходите за 2023 г. са 19308,24 лв. Остатък в ОББ 5280,86. и налични 787,10 лв. в касата на читалището.

Общо налични парични средства на 31.12.2021г. са 6067,97 лв. от които 1205.06 лв. са от МК за закупуване на нови книги.

2023г беше една трудна и емоционална година. Година в която станаха някои промени които тепърва ще трябва да се отработват.

Тези които оставаме тук и сега сме длъжни да продължаваме да пазим традициите, длъжни сме да съхраним духа на село Горно Абланово.

Председател НЧ „КаневПробуда1924“…………………

с. Горно Абланово /Д.Денев/ 05.03.2024г.